Motheo wo o tiilego wa mabokgoni o ka thuša go goketša dipeeletšo tše diswa tša go tšwa ka dinageng tša ntle le tša ka mono gae, ka nageng ye. Go sa na le sebaka sa go hwetša le go katološa mebaraka ye meswa le go leka theknolotši ye mpsha, dinyakišišo le tlhabollo, go hloma mešomo. Le ge mananeo a mangwe a di-intaseteri a tla tšwela pele go beya tšhelete pele, go na le mafapha ao a tla nyakago batho ba bantšinyana ge e le gore e ka ba ao a atlegago. Go na le kgonagalo ya kgolo ka lefapheng la ditirelo, go tša boeti le di-intasetering tša setšo. DINKU di gola gabotse ge feela modiši wa tšona a di hlokomela. Puku e nngwe ya mabapi le go godiša dinku e re: “Monna yo a fo go iša dinku mafulong gomme a sa di hlokomele goba a sa re selo ka tšona, go na le kgonagalo e kgolo ya gore ka nywaga e sego kae feela di babje kudu goba di se tswale.” Lega go le bjalo, ge modiši a hlokomela dinku tša gagwe gabotse, mohlape ka moka o tla phela gabotse.